text: Undersøisk attraktion indviet
  08 oktober 2012 kl. 15.22
  2000 kubikmeter sten er sejlet ud til Middelgrunden i Sønderborg Bugt. Mandag eftermiddag blev det nye, genskabte stenrev så indviet. Stenrevet ventes at blive en stor undersøisk attraktion.
  30 gange har prammen sejlet frem og tilbage mellem sten-deponiet og Als Stenrev. De mange sten, som bl.a.kommer fra motorvejsbyggeriet, er drysset ud efter et sindrigt system, der skal skabe flest mulige huler. Det giver de bedste levemuligheder for den flora og fauna, som allerede er igang. Dykkerklubben Poseidon forventer, at stenrevet kan blive en stor attraktion.
  
  Allersidste sten
  Færgen Bitten Clausen sejlede selskabet ud til stenrevet - og den allersidste sten med dumpet. 
  Borgmester Aase Nyegaard, der er formand for foreningen Als Stenrev, holdt indvielsestalen, og desuden talte kontorchef Thomas Bruun Jensen fra Miljøministeriet, Gitte Seeberg, generalsekretær i WWF Verdensnaturfonden og Mogens Dall, formand for LandboSyd.
  